KOMISSION ASETUS (EY) N:o 2812/98,
annettu 22 päivänä joulukuuta 1998,
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja sen muuttamisesta julkisen intervention osalta annetun asetuksen (EY) N:o 2304/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 6 artiklan 7 kohdan,
sekä katsoo, että
komission asetuksessa (EY) N:o 2304/98 (3) säädetään tietyistä poikkeuksista komission asetuksen (ETY) N:o 2456/93 (4) säännöksiin, jotka koskevat vuoden 1998 loppuun asti ulottuvan jakson osalta avattuja tarjouskilpailuja; mainittuja poikkeuksia olisi jatkettava väliaikaisesti tammi-, helmi- ja maaliskuun 1999 tarjouskilpailujen osalta, ja
naudanlihan hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2304/98 3 artiklan toinen alakohta seuraavasti:
"Asetuksen 1 artiklaa sovelletaan lokakuun toiseen tarjouskilpailuun, vuoden 1998 marraskuussa ja joulukuussa avattaviin tarjouskilpailuihin sekä vuoden 1999 ensimmäisen vuosineljänneksen aikana avattaviin tarjouskilpailuihin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1998.